Diari Oficial de la Generalitat Valenciana


Sumari del DOGV 8750, del 27-02-2020 (2020/1505)

Extracte de la Resolució de 16 de gener de 2020, del rector, per la qual es convoquen ajudes la Universitat Miguel Hernández d'Elx per a finançar projectes d'investigació de carácter internacional per a la consecució dels objectius de desenvolupament sostenible de l'Agenda 2030 de les Nacions Unides.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8750

Data del DOGV
:   27-02-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/1505


Data del document
:   16-01-2020

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 16 de gener de 2020, del rector, per la qual es convoquen ajudes la Universitat Miguel Hernández d'Elx per a finançar projectes d'investigació de carácter internacional per a la consecució dels objectius de desenvolupament sostenible de l'Agenda 2030 de les Nacions Unides. [2020/1505]  
BDNS (identif.): 496285.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
1.1. Podran pertànyer a l'equip d'investigació del projecte sol·licitat, sempre que complisquen els requisits establits en l'apartat 1.2 d'aquest article:  
a) Doctors.  
b) Personal investigador amb categoria de titulat superior.  
c) Personal tècnic de suport.  
d) Personal investigador en formació.  
1.2. Els components de l'equip d'investigació hauran de tindre amb la Universitat Miguel Hernández d'Elx una vinculació laboral que cobrisca almenys el període sol·licitat d'execució del projecte.  
1.3. Els investigadors principals hauran de ser doctors numeraris o no numeraris amb dedicació a temps complet. En cas d'investigadors principals no numeraris, la vinculació amb la Universitat Miguel Hernández d'Elx haurà de cobrir, almenys, el període de duració del projecte.  
1.4. La persona sol·licitant i la resta de membres de l'equip d'investigació no es podran beneficiar de més d'un projecte d'aquesta mateixa convocatòria.  
  
Segon. Objecte  
Concedir ajudes econòmiques, de caràcter complementari per a finançar projectes d'investigació de la UMH lligats a la cooperació internacional per al desenvolupament, en el marc dels objectius de desenvolupament sostenible.  
  
Tercer. Bases reguladores  
Accessibles en:   
https://registro.umh.es/files/2020/01/RE\_2020\_001\_418.pdf  
  
Quarta. Quantia  
Es podran finançar fins a un màxim de 5 projectes, l'import màxim que es pot concedir per projecte és de 15.000 €.  
  
Cinqué. Termini de presentació de sol·licituds  
El termini de presentació de sol·licituds serà de 20 dies hàbils comptadors a partir de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
Sisé. Altres dades  
Si hi ha romanents, podran ser distribuïts entre els projectes seleccionats.  
En cas de sobrar recursos, aquests es podran destinar a incrementar l'import de les ajudes corresponents a la convocatòria d'ajudes UMH per a impulsar treballs fi de grau, treballs fi de màster i pràctiques en el marc de la promoció dels objectius de desenvolupament sostenible de l'Agenda 2030 de les Nacions Unides 2019/2020 o a la convocatòria d'Ajudes per a realitzar a l'estranger les pràctiques externes del màster interuniversitari en Cooperació al Desenvolupament - especialitat en Salut en Països en Desenvolupament, curs 2020/21.  
  
Elx, 16 de gener de 2020.- El rector: Juan José Ruiz Martínez.